open-index/open-wikipedia-markdown huggingface dataset:
Copa do Mundo de Rugby

A **Copa do Mundo de Rugby** é a competición internacional máis importante do rugby. O evento está organizado pola asociación que goberna este deporte a nivel mundial, a World Rugby, e nel participan seleccións nacionais masculinas. O primeiro mundial foi celebrado en 1987, e dende entón se ven repetindo cada catro anos. O campión recibe a Copa Webb Ellis, bautizada co nome do lendario inventor do deporte do rugby William Webb Ellis. 

Catro seleccións acadaron o campionato nas dez edicións disputadas, Suráfrica catro veces, Nova Zelandia tres veces, Australia dúas veces e Inglaterra unha vez. A vixente campioa é Suráfrica, que derrotou a Nova Zelandia na final de 2023. 

A Copa do Mundo de Rugby está considerada o terceiro evento deportivo máis importante a nivel internacional despois dos Xogos Olímpicos e da Copa do Mundo de Fútbol.

## Formato 
As vinte seleccións que participan na Copa do Mundo están divididas en catro grupos de cinco equipos. Cada selección xoga un partido contra o resto dos equipos do seu grupo. As dúas seleccións que acadan máis puntos en cada grupo ó remate desta fase se clasifican para os cuartos de final.

As eliminatorias constan de cuartos de final, semifinais e final, e consisten en encontros únicos de eliminación directa. Nos cuartos de final o equipo gañador pasa a semifinais, e o perdedor queda eliminado. Nas semifinais o equipo gañador pasa á final, e o perdedor pasa a disputar o encontro polo terceiro e cuarto posto.  

As edicións de 1987, 1991 e 1995 contaron con dezaseis equipos participantes. Dende 1999 foron vinte os equipos participantes. Está programado que dende a edición de 2027 a cifra de equipos participantes sexa de vinte e catro.

## Resultados 
Foron vinte e seis as seleccións que participaron nas dez edicións disputadas da Copa do Mundo de Rugby entre 1987 e 2023. Das vinte e seis seleccións, trece acadaron a clasificación para os cuartos de final cando menos unha vez, tan só oito disputaron as semifinais, e unicamente cinco teñen xogado a gran final. Nova Zelandia estivo presente na metade das finais, gañando tres das cinco que disputou. Suráfrica tamén estivo presente na final da metade dos campionatos que disputou, que neste caso son oito, gañando as catro finais que disputou. Australia disputou catro finais gañando dúas, Inglaterra disputou catro finais gañando unha e Francia disputou tres finais sendo derrotada nas tres ocasións.

;Palmarés

## Estatísticas 
### Máximos anotadores 
; Ensaios

; Puntos

## Notas
Beleño (grupo musical)

**Beleño** foi un grupo musical asturiano de folk dos anos 80.

## Membros 
## Historia 
Beleño foi un dos grupos máis antigos e influentes da música folk asturiana. 

## Discografía 
### Álbums 
## Véxase tamén 
### Outros artigos 
* Folk
Reino de Italia

Con **Reino de Italia** podémonos referir a:

* **Reino de Italia**, reino xermánico establecido en Italia entre o 493 e 553.
* **Reino de Italia**, entidade política da Alta Idade Media.
* **Reino de Italia**, o reino establecido por Napoleón Bonaparte en 1805 no norte da actual Italia. Foi disolto trala abdicación de Napoleón en 1814.
* **Reino de Italia**, o reino xurdido trala unificación dos territorios italianos en 1861.
Necrofilia

[miniatura|dereita|250px|*Hatred* de [Pietro Pajetta.]]

A **necrofilia** (do grego νεκρός, *nekros* “cadáver” ou “morto”, e φιλία, *filia* "amor" ou "atracción") é unha parafilia caracterizada pola atracción sexual cara aos cadáveres.

## Características 
A necrofilia é citada por vez primeira na obra de Krafft-Ebing, en 1886, *Psychopathia Sexualis*.

Non obstante, o fenómeno da necrofilia é coñecido dende os máis remotos tempos da historia da humanidade; O historiador Heródoto conta que as mulleres exipcias máis fermosas só eran entregadas ao embalsamador pasados tres días dende a súa morte, para evitar o seu uso sexual. Hoxe a necrofilia pode ser vista como costume común (ás veces até sacralizado) en certas tribos africanas e asiáticas. A necrofilia é máis habitual en tempo de guerra. Na Guerra de Marrocos de 1919 documentouse que os soldados vencedores practicaban a penetración anal cos cadáveres dos vencidos ou con corpos moribundos para aproveitaren os espasmos que estes experimentaban durante a morte.

A necrofilia está prohibida en case todos os países e apenas existen países que a acepten socialmente.

## Notas
## Véxase tamén
### Outros artigos
* Parafilia
* Sexualidade
Reino de Italia (Regnum Italiae)

[miniatura|O Reino de Italia e as súas [Marca (territorio)|marcas no Imperio carolinxio.]]

O **Reino de Italia** (*Regnum Italiae*, *Regnum Italicum* ou *Reichsitalien*) foi unha entidade política e xeográfica sucesora do Reino Longobardo que, circunscrita ao norte da Península Itálica, pasou de formar parte do Imperio Carolinxio e, despois, ao Sacro Imperio Romano Xermánico, desde a coroación imperial de Odón I en Roma no ano 962.

A vinculación do reino de Italia ao sistema imperial supuxo que o que quedaba do sistema administrativo da época carolinxia fora minado tanto pola ausencia do soberano, que confiaba nos poderes feudais locais, como polo desenvolvemento comunal, e polas querelas entre o emperador co papa, que polarizaron a vida italiana entre güelfos e xibelinos.

O Grande Interregno liquidou o poder efectivo do emperador, non só en Italia senón na mesma Alemaña, pero aínda retivo a autoridade xurisdicional para lexitimar os gobernos locais. Debido ás querelas internas, o sistema comunal das cidades transformouse en señorías ou en repúblicas, de entre as cales só os réximes fortes e poderosos, con capacidade para contratar forzas mercenarias, puideron someter a cidades veciñas creando Estados territoriais.

A intervención francesa a partir de 1494 alterou as relacións de poder na península e atraeu de novo a atención do emperador sobre os asuntos italianos. As paces de Boloña en 1530 converteron ao emperador en árbrito de Italia, pero a hexemonía en Italia recaeu nos reis de España até que, na Guerra de Sucesión española, o emperador recobrou un papel de preponderancia.

Tras estabilizarse as relacións de poder entre as dinastías rivais de Habsburgo e Borbón, a Revolución Francesa e a súa extensión a Italia supuxo a liquidación da autoridade imperial en Italia e, poucos anos despois, na propia Alemaña.

## Notas 
## Véxase tamén 
### Bibliografía 
* Le Goff, Jacques & Schmitt, Jean-Claude (2003): *Diccionario razonado del Occidente medieval*. Ediciones Akal. ISBN 978-84-460-1458-4.
* Levillain, Philippe (2002): *The Papacy: An Encyclopedia* Volume 2. Routledge. ISBN 978-0-415-92230-2.
* Skinner, Quentin (1978): *The foundations of modern political thought* Volume 1. Cambridge University Press. ISBN 978-0-521-29337-2.
Oskorri

**Oskorri** é un grupo de música folk vasco, formado en Bilbao en 1971.

## Membros 
### Membros anteriores 
## Historia 
Oskorri nace na época da Transición Española, nunha escena musical vasca dominada polo grupo Ez dok amairu. Tanto pola lingua en que cantaban como polas letras das súas primeiras cancións (na súa maioría poemas de Gabriel Aresti), comeza cun importante contido reivindicativo que se atempera cos anos.

Deron o seu primeiro concerto no Paraninfo da Universidade de Deusto en marzo de 1971, cunha formación na que destacaba xa Natxo de Felipe, alma máter do grupo e único fundador que continúa nel.

Publicaron o seu primeiro LP en 1975 con Sony, nun disco chamado *Gabriel Arestiren Oroimenez* (*En recordo de Gabriel Aresti*), onde presentaron varias das súas cancións con letras do poeta bilbaíno. O seu seguinte disco, *Mosen Bernat Etxepare* música poemas do autor do primeiro libro impreso en éuscaro, Bernat Dechepare. Cos seguintes discos foise perfilando o que despois chamaríase "son Oskorri".

Ao longo da súa carreira publicaron varios discos recompilatorios, como o *Alemanian euskaraz* (*En Alemaña en éuscaro*), *Hamabost urte... eta gero hau* (*Quince anos... para isto*) ou *25 kantu-urte* (*25 anos de cancións*), no cal colaboraron importantes artistas da escena folk de toda Europa.

Tamén realizaron discos temáticos, como *Hi ere dantzari*', dedicado ás músicas de danza tradicional, *Katuen testamentue*, de música infantil, ou a serie de *The Pub Ibiltaria*, discos gravados en directo con participación do público.

Varias das súas cancións convertéronse en tradicionais no País Vasco, como "Euskal Herrian Euskaraz" ("En Euskal Herria en éuscaro"), "Aita-semeak" ("O pai e o fillo") ou "Gora ta gora beti" ("Arriba e arriba sempre"), versión da checa "Skoda lásky").

En decembro de 2006, con motivo do seu XXXV aniversario, Oskorri arranxou cancións de anteriores discos do grupo e gravou un disco coa Banda de Bilbao no teatro Arriaga, como o comezo dunha xira para celebrar o seu aniversario. Ata finais de 2008 non finalizaron a xira, tocando con bandas de música do País Vasco, Navarra, o País Vasco Francés e polo resto do país.

Tocaron coas bandas de Legazpi, Azpeitia, Zizur Maior, Pasaia, Estella, Tafalla, Tolosa, Berriozar, Gernika, Zarautz, Agurain, Araia, A SEM Santa Cecília de l'Olleria e outras moitas máis.

## Discografía 
* 1975: *Gabriel Arestiren Omenez*
* 1977: *Mosen Bernat Etxepare*
* 1979: *Oskorri*
* 1980: *Plazarik plaza*
* 1981: *Natxo de Felipe eta Oskorri sortu zen*
* 1982: *Adio Kattalina*
* 1984: *Alemanian euskaraz*
* 1984: *Hau hermosurie*
* 1986: *In fraganti*
* 1987: *Hamabost urte eta gero hau*
* 1989: *Datorrena datorrela*
* 1991: *Hi ere dantzari*
* 1992: *13*
* 1992: *Landalan*
* 1996: *25 kantu-urte*
* 2000: *Ura*
* 2001: *Vizcayatik... Bizkaiara*
* 2003: *Desertore*
* 2006: *The Pub Ibiltaria*

## Ligazóns externas 
* Web oficial de Oskorri
* Letras das cancións
* Entrevista cos membros do grupo, en 2002
* Entrevista a Natxo de Felipe, en 1997. La factoría del Ritmo
The Tannahill Weavers

**The Tannahill Weavers** é un grupo de música folk escocés, formado en 1968.

## Membros 
## Historia 
## Discografía 
* 1976: *Are Ye Sleeping Maggie*
* 1978: ''The Old Woman's Dance*
* 1979: *The Tannahill Weavers*
* 1981: *Tannahill Weavers IV*
* 1984: *Passage*
* 1986: *Land of Light*
* 1987: *Dancing Feet*
* 1989: *Best of the Tannahill Weavers 1979 - 1989*
* 1990: *Cullen Bay*
* 1992: *The Mermaid's Song*
* 1994: *Capernaum*
* 1996: *Leaving St. Kilda*
* 1997: *The Tannahill Weavers Collection: Choice Cuts 1987 - 1996*
* 1998: *Epona* 
* 2000: *Alchemy*
* 2003: *Arnish Light*
* 2006: *Live and In Session

## Ligazóns externas 
* Web oficial de The Tannahill Weavers
* MySpace oficial de The Tannahill Weavers
Fetichismo

miniatura|dereita|A consideración dos pés coma obxecto do fetichismo é unha das prácticas máis comúns e coñecidas

O **fetichismo**, no plano relixioso, é unha crenza que atribúe a certos obxectos (tales como amuletos) poderes máxicos ou sobrenaturais que protexen as persoas das forzas naturais adversas. No plano sexual é unha parafilia que consiste na focalización do interese sexual nalgunha parte do corpo ou nun obxecto inanimado.

## Fetichismo sexual 
O fetichismo sexual caracterízase por situar o interese erótico en obxectos pouco ou nada axeitados para a realización de actos sexuais xenitais. Trátase de obxectos inanimados que están en visible relación coa persoa sexual máis que co acto sexual. Esta condición de obxecto substitutivo levou a Sigmund Freud a enunciar a hipótese de que todo obxecto conscientemente sexual é xa o resultado dunha substitución. Freud clasifica o fetichismo entre as desviacións relativas ao fin sexual, máis concretamente entre as que supoñen unha fixación como fin sexual de aquilo que, segundo a xenitalidade, só é preliminar.

O fetichismo sexual considérase unha práctica inofensiva, agás no caso de que provoque malestar clinicamente significativo ou problemas á persoa que o padece ou a terceiros. Nese caso pode chegar a considerarse un trastorno patolóxico.

## Notas 
## Véxase tamén 
### Outros artigos 
* Parafilia
* Sexualidade
Reino de Italia (1861-1946)

O **Reino de Italia** (en italiano, ''Regno d'Italia'') foi o nome asumido o 17 de marzo de 1861 polo estado surxido trala unificación nacional italiana (1848-1870) liderada por Vítor Manuel II que se coroou rei de Italia en 1861. A creación do Reino de Italia foi o resultado dos esforzos concertados dos nacionalistas italianos e monárquicos leais á Casa de Savoia, reinante ata ese momento no estado predecesor ao Reino de Italia, o Reino de Sardeña, para establecer un reino unido que abarcase toda a península italiana.

Dende 1922 ata 1943 denomínase Italia fascista, xa que é a época do goberno do Partido Nacional Fascista entre 1922 e 1943 con Benito Mussolini como xefe de goberno. Precisamente a súa participación na segunda guerra mundial levouno á súa desaparición, despois de celebrarse un referendo en 1946 no que o sistema republicano saíu gañador debido ao descontento civil e ao desprestixio deste durante a guerra. Finalmente o 2 de xuño de 1946 proclámase a República Italiana, a forma de estado que ten Italia hoxe en día.

Baixo a soberanía do Reino de Italia constituíuse un imperio colonial que comprendía amplos dominios en África oriental, en Libia e o Mediterráneo, e tamén en Tianjin, na China (neste caso de maneira compartida con outras nacións europeas e cos Estados Unidos e o Xapón).

## Reis 
* 1861-1878: Vítor Manuel II
* 1878-1900: Humberto I
* 1900-1946: Vítor Manuel III
* 1946: Humberto II

## Transformación política 
Transformouse nunha ditadura fascista con Benito Mussolini como primeiro ministro.

En política exterior, o Reino de Italia foi, mentres tanto, excluído (debido á súa tardía unificación) da repartición colonial de África na Conferencia de Berlín. Logrou porén establecer colonias en Eritrea, Somalia, Etiopía e Libia.
Mangalore

**Mangalore** (en , en ), é o porto principal do estado de Karnataka, India. Está situado sobre a costa occidental do país sobre o Mar de Omán, coas Ghats Occidentais ao leste.

Mangalore é a oficina central administrativa do distrito Dakshina Kannada (Sur Kanara) no sur oeste de Karnataka, e desenvolveuse como porto sobre o Mar de Omán, un dos portos principais da India. Está sobre os remansos formados polos ríos Nethravathi e Gurpur, formando unha rada ao longo da costa de Malabar.

Coñécese a Mangalore polas súas praias, templos e industrias. Existen varias linguas que se falan na zona, incluíndo tulu, konkani, kannará, e beary (unha mestura de tulu e malaiala).

Os cocoteiros característicos dominan a paisaxe que acompaña o terreo accidentado e as correntes que flúen no mar. A paisaxe é cortada con edificios de tellado, encabezados cos azulexos de Mangalore, moi famosos e feitos coa arxila local de cor vermella e tipicamente amurallado con bloques de laterite. Moitas casas vellas son atopadas cun complicado maderaxe.
Advance Australia Fair

"**Advance Australia Fair**" (en galego *Avante, Bela e Xusta Australia*) é o himno nacional oficial de Australia. Foi creado polo compositor escocés Peter Dodds McCormick. A canción foi representada por primeira vez en 1878, mais non adquiriu status coma himno oficial até 1984, antes desa data o himno era unha canción patriótica australiana.

Para a elección desta canción coma himno tivo que superar unha votación popular entre outras dúas cancións, o himno Real o God Save the Queen e o himno non-oficial Waltzing Matilda. Outras cancións e marchas foron influenciadas polo Advance Australia Fair ao longo do tempo, coma o *Australian Vice-Regal salute*.

## Letra 

## Véxase tamén 
### Ligazóns externas 
* Letra no sitio web oficial do Goberno de Australia
* Breve historia
* Letra e música oficiais
Xestación

A **xestación** é o proceso de formación e desenvolvemento do embrión nas femias vivíparas. No ser humano este período dura nove meses.

Na práctica adóitase identificar xestación e embarazo, aínda que o primeiro termo refírese máis ben á formación do feto e o segundo á situación fisiolóxica, metabólica e mesmo morfolóxica da muller embarazada.

## Véxase tamén 
### Outros artigos 
* Embarazo
God Defend New Zealand

**God defend New Zealand** (en galego *Deus defenda Nova Zelandia*) é o himno nacional de Nova Zelandia, compartindo rol con *God Save the Queen*. A letra foi composta orixinariamente por Thomas Bracken en 1870. John Woods realizou a música en 1876. O himno foi declarado oficial en 1940.

## Letra 

## Véxase tamén 
### Ligazóns externas 
* Son, letra e algunha información máis do himno
Coprofilia

A **coprofilia** é unha parafilia considerada como unha clase de fetichismo, consistente na excitación sexual producida polas feces, e adoita combinarse con sadomasoquismo ou infantilismo.

## Características 
A coprofilia consiste na atracción por ulir, saborear ou ollar o acto de defecación como fonte de excitación sexual e pracer. Esta actividade erótica pódese practicar solitariamente ou en parella. Algúns coprófilos practican a coprofaxia, é dicir, inxiren feces, o que pode afectar a saúde debido aos riscos de infección de enfermidades.

Segundo Sigmund Freud, as tendencias coprofílicas son normais no neno, que, sobre todo na fase anal, non manifesta ningún desgusto polos excrementos e ata se sente orgulloso deles e os emprega como medio de autoafirmación en relación cos adultos. Sostén que o interese polos excrementos do neno non está divorciado do interese sexual, a separación entre ambos sobrevén despois pero permanece sempre incompleta, permanecendo eficaz durante a vida adulta unha parte das inclinacións coprófilas en forma de neuroses ou perversións.

## Notas 
## Véxase tamén 
### Outros artigos 
* Parafilia
* Sexualidade
Nkosi Sikelel' iAfrika

'''''Nkosi Sikelel' iAfrika*** é o nome popular do himno nacional de Suráfrica, aínda que en realidade está canción é só unha parte do ***Himno Nacional de Suráfrica'''*. Foi composto en 1897 por Enoch Sontonga, un mestre metodista.
A letra emprega cinco dos once idiomas máis falados no estado surafricano: o xhosa (primeira estrofa, primeiras dúas liñas), zulú (primeira estrofa, últimas dúas liñas), sesotho (segunda estrofa), inglés (ligazón), afrikaans (terceira estrofa) e lingua inglesa de novo (estrofa final).

## Letra 
### Orixinal 
*(en xhosa)''
Nkosi sikelel' iAfrika
Maluphakanyisw' uphondo lwayo,
*(en zulú)*
Yizwa imithandazo yethu,
Nkosi sikelela, thina lusapho lwayo.

*(en sesotho)
Morena boloka setjhaba sa heso,
O fedise dintwa le matshwenyeho,
O se boloke (O se boloke) 
setjhaba sa heso, Setjhaba sa.

*(en inglés)
South Africa, South Africa!

*(en afrikaans)
Uit die blou van onse hemel,
Uit die diepte van ons see,
Oor ons ewige gebergtes, 
Waar die kranse antwoord gee,

*(en inglés)
Sounds the call to come together,
And united we shall stand,
Let us live and strive for freedom, 
In South Africa our land.

### Tradución ao galego 
Deus bendiga a África
Que a súa gloria sexa erguida en alto
Escoita as nosas peticións
Deus nos bendiga, os seus fillos

Deus pedímosche que protexas a nosa nación
Intervén e remata os nosos conflitos
Protéxenos (Protéxenos), 
protexe a nosa nación, nosa nación

Suráfrica, Suráfrica!

Dende o azul do noso ceo,
Dende as profundidades do noso mar,
Sobre as nosas eternas cordilleiras,
Onde os cantiles dan a resposta,

Soa a chamada a unirse,
e imos estar unidos,
imos vivir e loitar pola liberdade,
En Suráfrica a nosa terra.

## Ligazóns externas 
* Himno de Suráfrica en formato MP3 (só instrumental)
* O Himno Nacional , de info.gov.za 
* Breve historia do himno
* Breve introdución ao himno e notación
Chascomús

**Chascomús** é unha cidade da provincia de Buenos Aires, Arxentina, cabeceira do Partido homónimo. Situada a 123&nbsp;km ao sur do centro da cidade de Buenos Aires, coa cal está comunicada principalmente pola Autovía 2 e un importante ramal ferroviario.

## Toponimia 
O topónimo actual derivaría dunha forma dialectal do mapudungun, e o seu significado é "Auga Clara e Boa", aínda que outras versións supoñen igual orixe, pero có significado de "lagoa entre augas salobres" ou "campo de lagoas".
Acampada

Unha **acampada** (do inglés *camping*), é unha actividade polo xeral ao aire libre que implica pasar unha ou máis noites nunha tenda, carpa ou autocaravana, habitualmente co gallo de se achegar á natureza. Non obstante existen acampadas con outros fins, en medio da civilización ou mesmo baixo teito como é o caso dos refuxiados por catástrofes naturais ou incluso de manifestantes. Así mesmo, nos concertos cunha duración de varios días é frecuente a existencia dun espazo adxacente que se acorda habilitar como lugar para a acampada.[miniatura|[Tenda de campaña nunha acampada ao aire libre.|centro]]
Ubiña (grupo musical)

**Ubiña** foi un grupo de folk asturiano da década de 1980.

## Membros 
## Discografía 
### Álbums 
**Ubiña* (1988)
Fol de Niu

**Fol de Niu** foi un grupo de folk galego fundado por Xosé Manuel Budiño en Vigo, en 1991.

## Membros 
## Discografía 
### Álbums 
## Véxase tamén 
### Outros artigos 
* Folk
Xocaloma

**Xocaloma** foi un grupo de folk e música tradicional galega fundado en Carballo en 1975 e disolto no 1994.

## Traxectoria 
Foi un conxunto eminentemente vocal, os seus membros fundadores adoitaban cantar no coro parroquial de Carballo, nas "misas da xuventude" organizadas polo párroco da localidade, Xose García Gondar. Foi este sacerdote quen os animou a formar o grupo musical que se chamou Xocaloma polas iniciais dos seus integrantes (Xosé, Carlos, Loli e Manuel).

No 1978 gravaron o seu primeiro disco, *Terra*, ao que seguiu *Soio un soño* no 1979. Participaron en diversos festivais, como o Intercéltico de Lorient ou o do Mundo Celta de Ortigueira. Algunhas das súas pezas máis coñecidas son versións de cancións populares galegas como *O rodaballo*, *A saia da Carolina* ou *Lela*, esta última con letra de Castelao e música de Rosendo Mato Hermida, así como temas propios como *Soio foi un soño*.

## Discografía 
### Álbums 
### Sinxelos 
### Recompilatorio 
## Notas
*
Catacumba

miniatura|Catacumbas en Roma.
As **catacumbas** son unhas galerías subterráneas que algunhas civilizacións mediterráneas antigas construíron e utilizaron como lugar de enterramento. As máis coñecidas e as mellor estudadas son as catacumbas da cidade de Roma. Tamén son coñecidas as catacumbas de París, aínda que a súa orixe é ben distinta (século XVIII).

Dende un punto de vista etimolóxico, a orixe da palabra **catacumba** é incerta. A súa tradución literal é "burato", nome dun distrito periférico de Roma, en cuxas proximidades había un cemiterio subterráneo, onde no século III, se trasladaron provisionalmente os corpos de San Pedro e San Paulo.
Galería de imaxes do río Arteixo

O río Arteixo.

Ficheiro:Represa no río Arteixo.JPG|Represa 
Ficheiro:Río Arteixo.JPG|O río xunto ao paseo de ribeira
Ficheiro:Ponte dos Brozos 1.JPG|Ponte dos Brozos
Ficheiro:Ponte dos Brozos 2.JPG|Ponte dos Brozos
Ficheiro:Lavancos 1.JPG|Lavanco femia
Ficheiro:Lavancos 2.JPG|Lavanco macho

## Véxase tamén
### Outros artigos
*Galería de imaxes de ríos de Galicia
Músculo braquial anterior

O **músculo braquial anterior** é un músculo humano pertencente á rexión anterior do membro superior.

## Insercións 
Cranialmente, insírese na diáfise umeral, nas partes inferiores das caras interna e externa. Tamén, no bordo anterior. Caudalmente, insírese no cúbito, na superficie inferior da apófise coronoide.

## Relacións 
Discorre por enriba do músculo bíceps braquial. Entre ambos discorre o nervio musculocutáneo, que é ademais o nervio que os innerva. Na parte máis inferior forma o límite interno da canle bicipital interna.

## Funcións 
É o flexor máis potente do cóbado.

## Innervación e vascularización 
A innervación procede do nervio musculocutáneo, mentres que a vascularización é achegada pola arteria umeral.

## Véxase tamén 
### Bibliografía 
* *Gray. Anatomy of the human body* . Edición de 1918 de dominio público.
Okayama

**Okayama** (岡山市, おかやまし, *Okayama-shi*) é unha cidade e concello xaponés da prefectura de Okayama, e capital da súa prefectura. Está situado na rexión de Chūgoku, na illa de Honshu. Ten 789,91&nbsp;km² de superficie, unha poboación de 703.243 habitantes (2009) e unha densidade de poboación de 890 h/km².

O concello de Okayama limita cos concellos de Tamano, Kurashiki, Hayashima, Sōja, Kibichūō, Misaki, Kumenan, Akaiwa, Bizen e Setouchi.
 
## División administrativa 
miniatura|esquerda|250px|4 barrios do concello de .
O concello de Okayama divídese en 4 barrios (*ku*, 区):
* Higashi-ku (東区, ひがしく)
* Kita-ku (北区, きたく)
* Minami-ku (南区, みなみく)
* Naka-ku (中区, なかく)

## Turismo 
* Xardín de Kōraku-en (後楽園, こうらくえん)

## Universidades 
* Universidade de Okayama (岡山大学)

## Cidades irmandadas 
*  San Jose (1957)
*  San José (1969)
*  Plovdiv (1972)
*  Luoyang (1981)
*  Bucheon (2002)
*  Hsinchu City (2003)

## Véxase tamén 
### Outros artigos 
* Lista de concellos do Xapón

### Ligazóns externas 
* Sitio web oficial da cidade de Okayama .
* Sitio web oficial da cidade de Okayama .
Matsue

**Matsue** (松江市, まつえし, *Matsue-shi*) é un concello e cidade da prefectura de Shimane no Xapón, capital da súa prefectura. Está situado na parte de San'in na rexión de Chugoku, ao leste da prefectura, na zona da provincia histórica de Izumo, na illa de Honshu. Ten 530,28&nbsp;km² de superficie, unha poboación de 195.017 habitantes (2009) e unha densidade de poboación de 368 hab./km².

O concello de Matsue limita cos concellos de Izumo, Hikawa, Unnan, Yasugi, Higashiizumo (que son da prefectura de Shimane); e Sakaiminato (este último é da prefectura de Tottori).

## Universidades 
* Universidade de Shimane (島根大学).
** Campus de Matsue.

## Turismo 
250px|thumb|Castelo de Matsue.
* Castelo de Matsue (松江城, まつえじょう)

## Cidades irmandadas 
*  Dublín.
*  Hangzhou.
*  Cidade de Jilin.
*  Nova Orleáns.
*  Takarazuka.
*  Yinchuan.

## Véxase tamén 
### Ligazóns externas 
* Sitio web oficial da cidade de Matsue .
Alain Genty

**Alain Genty** (Nogent-sur-Seine, 22 de setembro de 1958) é un músico e compositor francés coñecido polas súas composicións como baixista en música bretoa.

## Traxectoria 
Alain Genty nace o 22 de setembro de 1958 en Nogent-sur-Seine, Francia. Durante os anos 80 interésase polo rock progresivo e polo jazz rock (Jaco Pastorius, Soft Machine, Weather Report, Magma, Frank Zappa etc). El toca en grupos influenciados por eses estilos, como Dexter Ward ou Opa Lock.

En 1989 integra o grupo Barzaz e realiza os seus primeiros pasos na música bretoa e celta. Participa igualmente nos grupos Den e Gwerz.

Lanza o seu primeiro álbum en solitario en 1994, *La Couleur du Milieu*, mestura das súas influencias bretoas, jazz rock, e músicas progresivas.

## Discografía 
### Álbums en solitario
Tratado Dous Máis Catro

O **Tratado Dous máis Catro** tamén chamado **Tratado sobre o acordo final con respecto a Alemaña** foi un acordo asinado en 1990 entre a República Federal de Alemaña (RFA), a República Democrática Alemá (RDA) e mailas catro potencias que ocuparon a Alemaña nazi tralo fin da segunda guerra mundial en Europa: Francia, o Reino Unido, os Estados Unidos e maila Unión Soviética.

O Tratado facilitou o camiño para a reunificación alemá e foi asinado o 12 de setembro de 1990 en Moscova, entrando en vigor o 15 de marzo de 1991, data do depósito dos derradeiros documentos de ratificación nunha cerimonia oficial.

## Véxase tamén 
* Historia de Alemaña
* Reunificación alemá
* República Democrática Alemá
* Alemaña Occidental
* Comando Europeo dos Estados Unidos
* Nova Suabia

## Notas 
## Véxase tamén 
### Ligazóns externas 
* Texto completo do tratado, no sitio web da embaixada norteamericana en Alemaña. 
* Aspectos legais da unificación dos dous Estados alemáns Academia de Dereito Europeo, 1990–2004 European Journal of International Law, European University Institute
DUKW

miniatura|Un DUKW entrando en terra firme
**DUKW** é un camión anfibio producido durante a segunda guerra mundial polo fabricante americano GMC, popularmente no mundo anglosaxón pronúnciase *duck*, a palabra inglesa para parrulo. O vehículo baséase no camión GMC ACKWX, unha versión do GMC CCKW. Estaba equipado cun motor de gasolina de seis cilindros en liña de 4416 litros, cunha potencia de 91,5 cabalos. Tiña 9,3 m de longo, 2,4 m de ancho e 2,6 m de altura. Producíronse máis de 21.000 unidades.

O nome do modelo segue a tónica habitual de nomeado dos seus modelos empregada naquel entón por GMC:
* D = Primeira produción: 1942
* U = Vehículo anfibio
* K = Tracción ás catro rodas
* W = Rodas dobres na parte posterior
Cóbado

En anatomía, o **cóbado** é unha articulación do membro superior. Artella tres ósos: úmero, radio e cúbito. Funcionalmente permite movementos de flexión e extensión.

## Superficies articulares 
* Úmero: cóndilo umeral, canle cóndilo-troclear e tróclea.
* Radio: cavidade e rebordo glegnoideo.
* Cúbito: apófise coronoide e olecraniana. Tamén cavidades sigmoides maior e menor.

## Articulacións do cóbado 
* Articulación umerocubital: é a articulación establecida entre o cóndilo e canle cóndilo-troclear umerais e a cavidade e rebordo glegnoideo do radio.
* Articulación umerorradial: é a articulación que establecen a tróclea umeral e a epífise superior do cúbito.

## Ligamentos articulares 
* Cápsula articular: bordea todas as superficies articulares.
* Ligamento anterior: recobre a parte anterior da epífise caudal do úmero e chega ata o radio e o cúbito.
* Ligamento posterior: recobre a parte posterior da epífise caudal do úmero e chega ata as apófises coronoidea e oleocraniana do cúbito.
* Ligamento lateral interno: insírese na epitróclea umeral e chega ata o cúbito.
* Ligamento lateral externo: insírese no epicóndilo umeral e chega ata o cúbito.
* Ligamento anular: insírese no cúbito, bordea a cabeza radial e regresa ao cúbito.
* Ligamento de Weitbrecht

## Mecánica funcional 
As dúas articulacións do cóbado son trocleares funcionalmente, é dicir, poden realizar movementos de flexión e extensión.

## Músculos que moven o cóbado 
* Extensores: tríceps braquial, músculo ancóneo.
* Flexores: braquial anterior, músculo supinador longo e bíceps braquial.

## Patoloxía 
Unha doenza típica do cóbado é a epicondilite.

## Imaxes adicioniais 

 Ficheiro:Elbow coude.JPG
 Ficheiro:MedialHumerusRadiusUlnaArticulated.jpg
 Ficheiro:LeftHumanPosteriorDistalHumerusExtended.jpg
 Ficheiro:LeftHumanPosteriorDistalHumerusFlexed.jpg
 Ficheiro:Coude_fp.PNG|Radiografia
 Ficheiro:Gray330.png|
 Ficheiro:Gray331.png|Cápsula do cóbado (distendida). Visión frontal.
 Ficheiro:Gray332.png|Cápsula do cóbado (distendida). Visión traseira.
 Ficheiro:Gray420.png|
 Ficheiro:Gray526.png|Diagrama anatómico.
 Ficheiro:Gray1232.png|

## Notas
Músculo preescapular

O **músculo preescapular** ou **subescapular** é un músculo do membro superior humano.

## Insercións 
Cranialmente insírese na superficie anterior da escápula, na fosa subescapular. Caudalmente insírese na epífise superior do úmero, na parte máis superior do troquíter.

## Innervación e vascularización 
* **Innervación**: é innervado polo nervio subescapular, rama do plexo braquial.
* **Vascularización**: é vascularizado pola rama subescapular da arteria axilar.

## Función 
Produce rotación interna do ombreiro e estabiliza a articulación glenoumeral.

## Véxase tamén 
### Bibliografía 
* *Gray. Anatomy of the human body* . Edición de 1918 de dominio público.
Tomás Regalado

**Tomás Regalado**, nado en Santa Ana o 7 de novembro de 1861 e finado en El Entrecijo (Guatemala) o 11 de xuño de 1906, foi un militar e político, presidente do Salvador entre 1898 e 1903.

## Traxectoria 
Regalado foi un dos conspiradores que en 29 de abril de 1894 participou na derrubada do goberno de Carlos Basilio Ezeta, dentro do movemento chamado de "Os 44". En 14 de novembro de 1898, o xeneral Regalado derrubou o presidente Rafael Antonio Gutiérrez, o cal o consideraba seu mellor amigo, e asumiu a presidencia da República. En 1899 foi elixido presidente constitucional para un período de catro anos. Gutiérrez xamais o perdoou.

Ao iniciar seu goberno decretou amnistía para todos os emigrados políticos. Durante súa presidencia estabeleceuse a Escola Politécnica Militar, iniciouse a construción do Teatro Nacional de Santa Ana, impulsouse a construción de ferrocarrís e creouse a Policía Rural Montada, antecedente da Garda Nacional.

Terminado seu mandato, o xeneral Regalado foi nomeado Ministro da Guerra polo seu sucesor Pedro José Escalón. En 1906 ao iniciar a guerra entre O Salvador e Guatemala, foi nomeado comandante das tropas salvadoreñas que invadiran o territorio guatemalteco. Durante un combate no lugar chamado "El Entrecijo", Regalado foi ferido gravemente e morreu a 11 de xuño de 1906.

## Notas
Deusa Tripla

miniatura|dereita|Símbolo da Deusa Tripla. Representa á lúa crecente, á lúa chea e á lúa minguante para simboliza-los tres aspectos da Deusa Tripla ou Deusa Nai

A **Deusa Tripla** é a deusa superior da relixión neopagá Wicca. Trátase dunha divindade feminina representada por unha lúa chea, ou por unha lúa chea cunha lúa minguante e a outra crecente a cada un dos seus lados, formando as tres fases máis importantes da lúa nun só símbolo.

A Wicca cre que a deusa é unha representación da enerxía feminina creadora do Universo. As tres caras da Deusa son a *dama* (lúa crecente), a *nai* (lúa chea) e a *anciá* ou a meiga (lúa minguante).

Cando a Lúa chega a alcanza-la súa plenitude, ou sexa, está chea, os wiccanos celébranlle á Deusa os esbats.
Akranes

miniatura|dereita|300px|Peirao de Akranes, Islandia.

**Akranes** é unha cidade portuaria de 7 997 habitantes (estimación do 1 de xaneiro do 2023) na costa oeste de Islandia.

## Historia 
A historia da cidade remóntase á época dos asentamentos, cando 880 persoas de orixe irlandesa se estableceron na zona, unha rexión fértil aos pés do monte Akrafjall. A mediados do século XVII, o bispo Brynjólfur Sveinsson do arcebispado de Skálholt trasladou varias embarcacións para comezar a pesca pola zona, creando o primeiro porto pesqueiro de todo o país. Esta actividade mantívose ata a actualidade. En 1864 a cidade obtivo garantías do rei dinamarqués para converterse en centro comercial, o que impulsou o estabelecemento de moitas empresas dedicadas ao intercambio de produtos do interior do país por produtos marítimos.

A cidade comezou a formarse no século XIX a partir da vila de pescadores, e en 1942 foi oficialmente catalogada como cidade e nos anos seguintes experimentou o maior aumento de poboación da súa historia. Espérase que a cidade continúe a medrar nos próximos anos por mor do crecemento industrial e polas melloras das comunicacións coa capital. En 1998 inaugurouse un túnel de 5,57&nbsp;km por baixo do Hvalfjörður, un dos maiores túneles submarinos do mundo, reducindo a distancia entre Akranes e Reiquiavik en 45&nbsp;km. A industria foi o maior e crecente fonte xeradora de emprego. O comercio tamén é un importante creador de emprego xa que Akranes funciona como centro de servizos e comercio para unha extensa área rural que a rodea.

## Outros datos de Akranes 
Akranes ten unha longa tradición futbolística e o seu equipo, o IA Akranes, foi moitas veces o gañador da Liga islandesa. Siggi Jonsson, ex-centrocampista do Sheffield Wednesday e do Arsenal, naceu en Akranes e foi xogador do IA durante tres tempadas.

## Notas 
## Véxase tamén
Asker

**Asker** é un concello no condado de Akershus en Noruega. Limita cos concellos de Bærum, Røyken e Lier. O nome procede da palabra norueguesa *ask*, freixo. En Skaugum, dentro dos límites municipais de Asker, encóntrase a residencia oficial do príncipe herdeiro noruegués. O seu equipo de fútbol feminino, o Asker Fotball Kvinner é un dos principais da Toppserien, a liga femina de fútbol.

Xeoloxicamente Asker pertence á fosa tectónica de Oslo, os outeiros de rocha basáltica caracterizan a paisaxe, as rochas sedimentarias do cámbrico forman a chaira e as áreas do litoral que se estenden cara ao fiorde. Asker é un concello rural nos suburbios de Oslo, para onde van traballar a maior parte da poboación, comunicándose por medio do Flytoget, un tren de alta velocidade, sendo a estación de Asker a quinta de Noruega en número de viaxeiros. Cara ao leste Asker ábrese ao fiorde de Oslo, os seus illotes e arrecifes son un destino popular entre os noruegueses, tamén é importante o Museo de Asker.
miniatura|esquerda|240px|Igrexa de Asker
## Lugares 
miniatura|225px|Estación de ferrocarril de Asker
* Nesøya: 3&nbsp;414 
* Nesbru: 3&nbsp;612 
* Billingstad: 2&nbsp;349 
* Hvalstad: 2&nbsp;002 
* Skaugum: 2&nbsp;047 
* Sem: 982 
* Syverstad: 1&nbsp;872 
* Fusdal: 4&nbsp;054 
* Asker propio ou Sentrum: 2&nbsp;363 
* Drengsrud: 4&nbsp;061 
* Vettre: 5&nbsp;357 
* Borgen: 4&nbsp;841 
* Blakstad: 3&nbsp;224 
* Vollen: 3&nbsp;167 
* Heggedal: 4&nbsp;716 
* Solberg: 2&nbsp;698
miniatura|250px|Residencia oficial do príncipe herdeiro en Skaugum

## Personalidades 
* Simen Agdestein, xogador de xadrez
* Erik Bye, xornalista
* Pål Arne Fagernes, lanzador de xavelina
* Arne Garborg, escritor
* Harald V, rei de Noruega
* Hulda Garborg, escritor
* Erik Gjems-Onstad, avogado
* Ragnhild Gylver, escritor
* Vigdis Hjorth, escritor
* Arild Nyquist, escritor
* Tilla Valstad, escritora
* Tom Hilde, esquiador

## Véxase tamén 
### Ligazóns externas 
*Páxina oficial
Abasiofilia

miniatura|dereita|Atleta cunha perna ortopédica, motivo de excitación que dá lugar ao concepto de abasiofilia.
A **abasiofilia** é unha parafilia que consiste na excitación sexual con persoas discapacitadas ou con membros ortopédicos como extensións de pernas, ou cadeiras de rodas. O termo abasiofilia foi acuñado por John Money da Universidade Johns Hopkins nun diario sobre parafilias en 1990.

Aínda que se dá principalmente en homes, ten sido observado tamén en mulleres. Cando o obxecto é o propio individuo recibe o nome de autoabasiofilia. As interpretacións psicolóxicas da abasiofilia suxiren que para o home a extensión do corpo que supón a prótese da muller representa un pene cuxa presenza actúa sobre o complexo de castración do home.

## Notas 
## Véxase tamén
### Outros artigos
* Parafilia
* Sexualidade
Acrotomofilia

**Acrotomofilia** (do *akron* grego, "extremidade", *tomein*, "cortar", e philein, "querer") é unha parafilia que consiste no interese sexual polas persoas amputadas. É distinto a apotemnofilia, o interese sexual en ser un amputado.

## Características 
O termo *amelotatismo* foi tamén utilizado para describir a *acrotomofilia*. John Money fixo uso dos termos autoapotemnofilia e *aloapotemnofilia* para describir o interese erótico por querer ser ou parecer un amputado contra o feito de querer un amputado como parella. Con todo, estes termos non volverían ser empregados a partir de 1977.

## Véxase tamén 
### Outros artigos 
* Parafilia
* Sexualidade
Presidente de Eslovenia

O **presidente de Eslovenia** é o xefe de Estado de Eslovenia. 

É elixido pola poboación para un mandato de 5 anos. As primeiras eleccións presidenciais foron o 1992.

## Lista 
Esta é a lista dos presidentes de Eslovenia despois de 1991.

## Véxase tamén
* Primeiro Ministro de Eslovenia
Tottori

**Tottori** (鳥取市, とっとりし, *Tottori-shi*) é un concello e cidade do Xapón, capital da prefectura de Tottori. Sitúase na zona da provincia histórica de Inaba, ao oeste da rexión de San'in, na parte nordés da rexión de Chugoku, na illa de Honshu. Ten 765,66&nbsp;km² de superficie, unha poboación de 198.682 habitantes (2009) e unha densidade de poboación de 259 hab./km².

O concello de Tottori limita por terra cos concellos de Yurihama, Misasa, Chizu, Yazu, Iwami (que son da prefectura de Tottori); Kagamino, Tsuyama (que son da prefectura de Okayama); e Shin'onsen (este último é da prefectura de Hyōgo).

## Economía 
* Banco de Tottori (鳥取銀行).

## Universidades 
* Universidade de Tottori (鳥取大学).
* Universidade de estudos de Medio ambiente de Tottori (鳥取環境大学).

## Cidades irmandadas 
*  Kuxiro-shi (1963).
*  Himeji-shi (1972).
*  Iqueda-shi (1989).
*  Cheongju (1990).
*  Iwakuni-shi (1995).
*  Hanau (2001).
*  Kooriiama-shi (2005).

## Véxase tamén 
* Lista de concellos do Xapón

### Ligazóns externas 
* Sitio web oficial da cidade de Tottori .
* Sitio web oficial da cidade de Tottori .
Bukkake

miniatura|dereita|Escena de bukkake.
miniatura|Bukkake con dous homes.

 é un acto sexual en grupo representado no cine pornográfico, onde unha serie de homes toman quendas para exacular sobre unha persoa, xa sexa home ou muller. A práctica ten fortes connotacións de humillación sexual. Polo xeral, ao finalizar a persoa sobre quen se exaculou traga o seme, baleirado previamente nun vaso ou outro elemento similar. Tamén é moi frecuente que exaculen no seu rostro. As escenas de bukkake son relativamente comúns nos filmes pornográficos contemporáneos. Orixinario do Xapón na década de 1980, o xénero espallouse a Norte América e a Europa.

## Etimoloxía 
miniatura|dereita|En xaponés, a verba *bukkake* ten un extenso uso non sexual, como nas tendas de fideos udon bukkake.
Bukkake é unha palabra que provén do verbo xaponés *bukkakeru* (ぶっ掛ける, lanzar ou rociar auga), e significa "lanzar", "salpicar" ou "chapuzar". O verbo composto pódese descompoñer nun prefixo e nun verbo: *butsu* (ぶつ) e *kakeru* (掛ける). *Butsu* é un prefixo derivado do verbo "buchi" que significa literalmente "golpear", pero o seu uso é de intensificador do verbo.

*Kakeru*, dependendo do contexto significa ducharse ou verter. A palabra *bukkake* emprégase a miúdo no xaponés para describir o derramamento de auga con forza de abondo para salpicar ou chapuzar. Por outra banda, o termo bukkake emprégase no Xapón para describir un tipo de prato no que o caldo quente se verte enriba dos fideos, como udon bukkake e o bukkake soba.

## Recepción 
Diversos autores describiron esta práctica como a premisa da humillación. A psicóloga forense Karen Franklin describiu o bukkake como unha violación grupal simbólica, caracterizándose por ter como propósito primario a humillación, a degradación e a cousificación da muller. Lisa Jean Moore e Juliana Weissbein ven o uso da exaculación no bukkake como parte do ritual de humillación, destacando ademais que esta práctica non contempla a experiencia do orgasmo das mulleres que participan nela.
A activista feminista antipornografía Gail Dines describe o impacto dun home exaculando na face ou corpo dunha muller, levado a un extremo a través do bukkake por involucrar a varios homes, como "un dos máis degradantes actos no porno".

## Notas
Androidismo

dereita|200px|miniatura
**Androidismo**, **fetichismo de robots** ou **tecnosexualidade** é unha atracción fetichista co humanoide ou robot; así como tamén cara a seres humanos que actúen ou vistan como robots. Así, pódese estabelecer unha similitude coa agalmatofilia, que implica atracción ou transformación en estatuas ou manequíns.

O fetichismo de robots pode ser visto coma unha forma de antropomorfismo cando o transformismo ou xogo de roles implica unha forma de obxectificación.

## Notas
## Véxase tamén
### Outros artigos
* Parafilia
* Sexualidade

### Ligazóns externas 
* The Technosexuality, Pygmalionist & Mind Control Fetish FAQ 3.0  
* Sexually Interactive Autonomous Robots (Friedman and Kubat, MIT) 
* Entrevista con David Levy, autor de *Robots Unlimited: Life in a Virtual Age*
Cartofilia

miniatura|dereita|Postal en branco e negro
**Cartofilia** é o estudo e colección de postais. Comparada coa filatelia, a identificación dos lugares de destino e fonte e do tempo da postal a miúdo son tarefas imposíbeis, dado que as postais se producen de forma descentralizada e non regulada. Por esta razón, os coleccionistas moitas veces limitan as súas adquisicións a postais de artistas específicos, ou pola súa época e lugar.
Dacrifilia

**Dacrifilia** ou **dacrilagnia** é un tipo de parafilia na que a excitación sexual vén provocada polas bágoas ou o pranto da parella. Asóciase, polo xeral, cos homes.

O termo abrangue todas as formas do pracer relacionadas coas bágoas. A excitación é propiciada pola visión dunha persoa chorando. No sadomasoquismo xoga un papel importante, a teor da dominación do suxeito submiso, que é inducido ás bágoas, a modo de forte emoción, co gallo de provocar a excitación.

## Notas 
## Véxase tamén 
### Outros artigos 
* Parafilia
* Sexualidade
Froteurismo

O **froteurismo** é unha parafilia que consiste na consecución da excitación sexual por medio do contacto físico con persoas descoñecidas, principalmente non consentidoras, en sitios públicos. O contacto adoita ser xenital.

## Notas 
## Véxase tamén 
### Outros artigos 
* Parafilia
* Sexualidade
Agorafilia

Sexualmente, por **agorafilia**, un tipo de parafilia, enténdese o desexo "doentio" (impulso incontrolábel) pola práctica do sexo en lugares públicos ou abertos. Está intimamente ligado co concepto de exhibicionismo.

Etimoloxicamente a palabra deriva do grego:
* *agorá*= nome que na Grecia Antiga designaba as prazas onde as feiras e asembleas eran realizadas.
* *philía*= amor, afecto.

## Notas 
## Véxase tamén 
### Outros artigos 
* Parafilia
* Sexualidade
Bærum

**Bærum** é un concello do condado de Akershus, Noruega.
miniatura|250px|centro|Igrexa de Tanum

## Lugares 
*  Nadderud: 937
* Østerås-Eiksmarka: 3&nbsp;927
* Hosle nord: 2&nbsp;973
* Voll: 4&nbsp;896
* Grav: 5&nbsp;624
* Hosle sør: 4&nbsp;677
* Jar: 5&nbsp;793
* Lysaker: 3&nbsp;439
* Snarøya: 2&nbsp;807
* Stabekk: 6&nbsp;261
* Høvik: 4&nbsp;172
* Løkeberg-Blommenholm: 6&nbsp;863
* Haslum: 5&nbsp;286
* Østre Bærumsmarka: 1&nbsp;936
* Sandvika-Valler: 4&nbsp;742
* Jong: 2&nbsp;762
* Slependen-Tanum: 7&nbsp;005
* Dønski-Rud: 3&nbsp;186
* Kolsås: 5&nbsp;185
* Rykkinn: 8&nbsp;971
* Kirkerud-Sollihøgda: 3&nbsp;449
* Bærums Verk: 7&nbsp;565
* Lommedalen: 3&nbsp;064
Ube

**Ube** (宇部市, うべし, *Ube-shi*) é un concello da prefectura de Yamaguchi no Xapón. Está situado na parte suroeste da prefectura, na zona da provincia histórica de Nagato e da rexión de Chūgoku, no extremo oeste da illa de Honshū. Ten 287,71&nbsp;km² de superficie, unha poboación de 174.969 habitantes (2009) e unha densidade de poboación de 608 h/km². É a terceira cidade máis poboada na prefectura de Yamaguchi.

O concello de Ube limita cos concellos de San'yōonoda, Mine e Yamaguchi.

O Aeroporto de Yamaguchi-Ube está en Ube.

## Cidades irmandadas 
*  Newcastle, Nova Gales do Sur, Australia (1980).

## Personaxes de sona 
* Naoto Kan (菅 直人, かん なおと, 1946 - ) - Político, 94º primeiro ministro do Xapón
* Tadashi Yanai (柳井 正, やない ただし, 1949 - ) - Empresario, fundador e presidente de UNIQLO
* Hideaki Anno (庵野秀明, あんの ひであき, 1960 - ) - Director de Anime

## Véxase tamén 
* Lista de concellos do Xapón

### Ligazóns externas 
* Sitio web oficial da cidade de Ube .
Shūnan

**Shūnan** (周南市, しゅうなんし, *Shūnan-shi*) é un concello xaponés da prefectura de Yamaguchi. Está situado na parte centro-leste da prefectura, na área da provincia histórica de Suō e ó suroeste da rexión de Chūgoku, ó extremo oeste da illa de Honshu. Ten 656,32&nbsp;km² de superficie, unha poboación de 149.739 habitantes (2009) e unha densidade de poboación de 228 hab./km².

Shūnan limita cos concellos de Hōfu, Yamaguchi, Kudamatsu, Hikari e  Iwakuni. É a cidade máis importante na parte leste da prefectura de Yamaguchi.

## Historia 
O concello de Shūnan naceu o 21 de abril de 2003 pola fusión dos concellos da cidade de Tokuyama e de Shinnan'yō e mais da vila de Kano, do distrito de Tsuno, e de Kumage, do distrito de Kumage.

## Economía 
Na zona costeira fórmase a zona industrial de Shūnan coas cidades veciñas de Kudamatsu-shi e Hikari-shi.

## Cidades irmandadas 
*  Delfzijl (1990, Shinnan'yō).
*  Townsville (1990, Tokuyama).
*  São Bernardo do Campo (1973, Tokuyama).

## Véxase tamén 
* Lista de concellos do Xapón

### Ligazóns externas 
* Sitio web oficial da cidade de Shūnan .
Vampirismo

O **vampirismo** é unha parafilia caracterizada pola consecución da excitación sexual a través da extracción de sangue.

## Notas
Windows Live Messenger

**Windows Live Messenger** (antes coñecido como **MSN Messenger**) é un programa de mensaxería instantánea para Windows XP, Windows Vista, Windows 7, Windows Mobile e Mac OS X desenvolvido por Microsoft. É un dos servizos que ofrece Windows Live. A versión actual é a versión coñecida como *Windows Live Messenger 2009 (Build 14.0.8050.1202)* e foi lanzada ao público o 7 de xaneiro de 2009 (o mesmo día que a versión beta de Windows7 estivo dispoñíbel para os subscritores de MSDN, TechNet e Connect).